## Popis značajnih događaja

### NN 66/2006 (12.6.2006.), Popis značajnih događaja

# VIJEĆE ZA ELEKTRONIČKE MEDIJE

**1595**

Na temelju članka 34. stavka 4. Zakona o elektroničkim medijima (»Narodne
novine«, 122/03), Vijeće za elektroničke medije na svojoj 94. sjednici održanoj
30. svibnja 2006. godine donijelo je

## POPIS

### ZNAČAJNIH DOGAĐAJA

Članak 1.

Značajni događaji koje na temelju dobivenih isključivih prava prenosi nakladnik
čiji televizijski program može pratiti više od 60% stanovništva Republike
Hrvatske, a za praćenje toga programa nije potrebno dodatno plaćanje (naplatna
TV), osim pristojbe propisane posebnim zakonom, su:

I. SPORTSKI DOGAĐAJI

*1. Olimpijske igre – ljetne i zimske*– svečanosti otvaranja i zatvaranja
– finalna natjecanja
– natjecanja hrvatskih sportaša
*2. Mediteranske igre*– finalna natjecanja hrvatskih predstavnika
*3. Nogomet*– sve utakmice hrvatske seniorske reprezentacije bez obzira na rang natjecanja,
uključujući i prijateljske utakmice
– Prva hrvatska liga – jedna (1) utakmica svakom kolu (u kojoj sudjeluju
uspješni klubovi)
– Nacionalni kup – polufinala i finale
– Liga prvaka – sve utakmice (uključujući i kvalifikacijske) hrvat­skih klubova,
sve utakmice svih klubova u svim kolima (utak­mice koje se igraju u isto vrijeme
s utakmicom koja se prenosi emitiraju se u obliku sažetaka)
– UEFA kup – sve utakmice (uključujući i kvalifikacijske) hrvatskih klubova,
finale UEFA kupa
– Intertoto kup – polufinalne i finalne utakmice hrvatskih klubova
– Super kup – finale
– Interkontinentalni kup – finale
– Svjetski (klupski) kup – sve utakmice hrvatskog kluba, finale
*4. Tenis*– Grand Slam turniri (Wimbledon, Roland Garros, US Open, Australian Open) svi
mečevi hrvatskih predstavnica/ka od četvrtfinala, finale
– Masters turnir – svi mečevi hrvatskih predstavnika, polufinala i finale
– Davis Cup – svi mečevi hrvatske reprezentacije
– Kup nacija – svi mečevi hrvatske reprezentacije
– Fed Cup – svi mečevi hrvatske reprezentacije
– WTA turniri – finalni mečevi hrvatskih predstavnica
– ATP Umag – svi mečevi hrvatskih predstavnika, polufinala i finale
– ATP Zagreb – svi mečevi hrvatskih predstavnika, polufinala i finale
– ostali ATP turniri – finalni mečevi hrvatskih predstavnika
*5. Atletika*– Svjetsko prvenstvo
– Europsko prvenstvo
– Zlatna liga
– Mitinzi visokoga međunarodnog značaja u Hrvatskoj
*6. Plivanje*– Svjetska i Europska prvenstva – sva natjecanja s hrvatskim predstavnicima u
polufinalnim i finalnim utrkama
*7. Rukomet*– Sve utakmice nacionalne reprezentacije (uključujući i kvalifikacijske) za
Svjetska i Europska prvenstva i Olimpijske igre
– Svjetska i Europska prvenstva – polufinalne i finalne utakmice, bez obzira na
to igra li hrvatska reprezentacija
– Europska klupska natjecanja – od četvrtfinala, ako igra hrvatski klub, finale
– Nacionalno prvenstvo – ključne utakmice u završnici
– Nacionalni kup – finale
*8. Košarka*– Sve utakmice nacionalne reprezentacije (uključujući i kvalifikacijske) za
Svjetska i Europska prvenstva i Olimpijske igre
– Svjetska i Europska prvenstva – polufinalne i finalne utakmice, bez obzira na
to igra li hrvatska reprezentacija
– Europska natjecanja – od četvrtfinala ako igra hrvatski klub, finale
– Nacionalno prvenstvo – ključne utakmice u završnici
– Nacionalni kup – finale
*9. Odbojka*– Sve utakmice nacionalne reprezentacije (uključujući i kvalifikacijske) za
Svjetska i Europska prvenstva i Olimpijske igre
– Svjetska i Europska prvenstva – finalne utakmice i sve utak­mice hrvatske
reprezentacije
– Europska natjecanja – od četvrtfinala, ako igra hrvatski klub, finale
– Nacionalno prvenstvo – ključne utakmice u završnici
– Nacionalni kup – finale
*10. Vaterpolo*– Sve utakmice nacionalne reprezentacije (uključujući i kvalifikacijske) za
Svjetska i Europska prvenstvima i Olimpijske igre
– Sve finalne utakmice hrvatskih klubova u europskim kupovima
– Finale Hrvatskog kupa
*11. Veslanje*– Svjetska i Europska prvenstva – finalna natjecanja hrvatskih predstavnica/ka
*12. Alpsko skijanje*– Utrke Svjetskog kupa u Hrvatskoj
– Utrke Svjetskog kupa od značaja za plasman hrvatskih predstavnica/ka, finale
Svjetskog kupa u ženskoj i muškoj konkurenciji
– Svjetska prvenstva
*13. Nordijsko skijanje (Skijaški skokovi/letovi)*– Sva natjecanja iz turneje Četiri skakaonice, finale Svjetskog kupa u Planici,
Svjetsko prvenstvo u skokovima, Svjetsko prvenstvo u letovima
*14. Automobilizam – Formula 1*– sve utrke Svjetskog prvenstva FIA Formule 1
*15. Hokej na ledu*– Svjetska i Europska prvenstva – polufinalne i finalne utakmice
*16. Boks*– borbe hrvatskih predstavnika za osvajanje ili obranu titule na svjetskoj ili
europskoj razini bez obzira na kategoriju i verziju natjecanja
– borbe za titulu svjetskog prvaka u apsolutnoj kategoriji bez obzira na verziju
natjecanja
*17. Klizanje*– Svjetska i Europska prvenstva – finalna natjecanja i revije
– Zlatna pirueta u Zagrebu
*18. Gimnastika*– Svjetska i Europska prvenstva ako u završnicama nastupaju hrvatski
predstavnici

II. OSTALI DOGAĐAJI

1. Konstituirajuće sjednice Hrvatskoga sabora i sjednice Hrvat­skoga sabora
vezane uz donošenje i promjenu Ustava i ustavnih zakona
2. Referendumi – javne sjednice i konferencije mjerodavnih povjerenstava
3. Nacionalne svečanosti vezane uz pristup Republike Hrvatske Europskoj uniji,
NATO-u i drugim važnim međunarodnim integracijama i institucijama
4. Službena obilježavanja sjećanja na žrtve Vukovara, obljetnica vezanih uz
Domovinski rat i drugih događaja iz hrvatske prošlosti od nacionalnog značaja
5. Službeni posjeti Svetog oca Republici Hrvatskoj
6. Službeni posjeti najviših predstavnika UN-a i EU-a
7. Službena obilježavanja nacionalnih blagdana
8. Središnji crkveni obredi obilježavanja Uskrsa i Božića katoličke vjerske
tradicije
9. Proslave glavnih blagdana pravoslavne, muslimanske, juda­ističke i
evangeličke religijske tradicije
10. Komemorativne svečanosti u počast žrtava Jasenovca, Bleiburga te povodom
Dana sjećanja na žrtve holokausta
11. Dodjela nacionalnih nagrada Vladimir Nazor
12. Otvaranja festivala od nacionalnog značaja
13. Humanitarni događaji od najviše društvene, kulturno-umjetničke i sportske
važnosti
14. Sinjska alka – završno natjecanje
15. Novogodišnji koncert u Beču.

Članak 2.

Vijeće će po potrebi, a najmanje jednom (1) godišnje verificirati ovaj popis
značajnih događaja.

Članak 3.

Ovaj popis objavit će se u »Narodnim novinama«, a primjenjuje se od dana
donošenja.

Klasa: 612-12/06-03-14
Urbroj: 567-01/06-02
Zagreb, 30. svibnja 2006.

Predsjednik Vijeća
**mr. sc. Denis Peričić**, v. r.

Ostalo, NN 66/2006-1595
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)